CELEX: 32014D0673
Language: et
Date: 2014-09-25 00:00:00
Title: Nõukogu otsus 2014/673/ÜVJP, 25. september 2014 , millega muudetakse otsust 2013/527/ÜVJP, millega muudetakse ja pikendatakse Aafrika Sarve piirkonda nimetatud Euroopa Liidu eriesindaja volitusi

26.9.2014   
            
            
               ET
            
            
               Euroopa Liidu Teataja
            
            
               L 282/22
            
         NÕUKOGU OTSUS 2014/673/ÜVJP,
   25. september 2014,
   millega muudetakse otsust 2013/527/ÜVJP, millega muudetakse ja pikendatakse Aafrika Sarve piirkonda nimetatud Euroopa Liidu eriesindaja volitusi
   EUROOPA LIIDU NÕUKOGU,
   võttes arvesse Euroopa Liidu lepingut, eriti selle artikli 31 lõiget 2 ja artiklit 33,
   võttes arvesse liidu välisasjade ja julgeolekupoliitika kõrge esindaja ettepanekut
   ning arvestades järgmist:
   
               (1)
            
            
               Nõukogu võttis 8. detsembril 2011 vastu otsuse 2011/819/ÜVJP, (1) millega nimetati Alexander RONDOS Euroopa Liidu eriesindajaks („ELi eriesindaja”) Aafrika Sarve piirkonnas.
            
         
               (2)
            
            
               Nõukogu võttis 24. oktoobril 2013 vastu otsuse 2013/527/ÜVJP, (2) millega muudetakse ja pikendatakse Aafrika Sarve piirkonda nimetatud ELi eriesindaja volitusi kuni 31. oktoobrini 2014.
            
         
               (3)
            
            
               ELi eriesindaja volitusi tuleks pikendada veel nelja kuu võrra.
            
         
               (4)
            
            
               ELi eriesindaja täidab oma volitusi olukorras, mis võib halveneda ja takistada aluslepingu artiklis 21 sätestatud liidu välistegevuse eesmärkide saavutamist.
            
         
               (5)
            
            
               Otsust 2013/527/ÜVJP tuleks seetõttu vastavalt muuta,
            
         ON VASTU VÕTNUD KÄESOLEVA OTSUSE:
   Artikkel 1
   Otsust 2013/527/ÜVJP muudetakse järgmiselt.
   
               1)
            
            
               Artikli 1 lõige 1 asendatakse järgmisega:
               „1.   Aafrika Sarve piirkonda nimetatud ELi eriesindaja Alexander RONDOSi volitusi pikendatakse kuni 28. veebruarini 2015. Nõukogu võib otsustada ELi eriesindaja volituste kehtivuse varem lõpetada, võttes aluseks poliitika- ja julgeolekukomitee hinnangu ning liidu välisasjade ja julgeolekupoliitika kõrge esindaja („kõrge esindaja”) ettepaneku.”
            
         
               2)
            
            
               Artikli 5 lõige 1 asendatakse järgmisega:
               „1.   ELi eriesindaja volituste täitmisega seotud kulude katmiseks ette nähtud lähtesumma ajavahemikuks 1. novembrist 2013 kuni 31. oktoobrini 2014 on 2 720 000 eurot.
               ELi eriesindaja volituste täitmisega seotud kulude katmiseks ette nähtud lähtesumma ajavahemikuks 1. novembrist 2014 kuni 28. veebruarini 2015 on 890 000 eurot.”
            
         
               3)
            
            
               Artikkel 13 asendatakse järgmisega:
               „Artikkel 13
               Läbivaatamine
               Käesoleva otsuse rakendamine ja selle sidusus teiste liidu meetmetega kõnealuses piirkonnas vaadatakse korrapäraselt läbi. ELi eriesindaja esitab nõukogule, kõrgele esindajale ja komisjonile 2014. aasta aprilli lõpuks eduaruande ning 2014. aasta novembri lõpuks täieliku aruande volituste täitmise kohta.”
            
         Artikkel 2
   Jõustumine
   Käesolev otsus jõustub selle vastuvõtmise kuupäeval.
   
      Brüssel, 25. september 2014
      
         
            Nõukogu nimel
         
         
            eesistuja
         
         F. GUIDI
      
   
   
      (1)  Nõukogu 8. detsembri 2011. aasta otsus 2011/819/ÜVJP, millega nimetatakse ametisse Euroopa Liidu eriesindaja Aafrika Sarve piirkonnas (ELT L 327, 9.12.2011, lk 62).
   
      (2)  Nõukogu 24. oktoobri 2013. aasta otsus 2013/527/ÜVJP, millega muudetakse ja pikendatakse Aafrika Sarve piirkonda nimetatud Euroopa Liidu eriesindaja volitusi (ELT L 284, 26.10.2013, lk 23).